Wanneer begin lewe - BibleForums Christian Message Board
Wanneer begin lewe
Inligting Wanneer begin lewe
Feb 24th 2010, 09:20 PM
Ek lees van die 5000 gevriesde embryos wat in 'n kliniek in Dubai vernietig gaan word. Nou wonder ek, is hierdie nie alreeds lewe nie? Ds se nee, sodra selverdeling plaasvind is dit eers lewe. Is dit waar? Het elkeen van hierdie embryos, wat waarskynlik sou lewe as hulle in 'n baarmoeder geplant sou word nie alreeds 'n siel nie? Is dit nou moord?
Feb 25th 2010, 06:15 AM
Met alle respek moet dominee dalk sy skoolgeld gaan terug vra.
Seldeling begin sodra die sperm en die eiersel saamsmelt, en mynsinsiens is dit ook waar "lewe" begin.
Is dit moord ? Ek dink so, ja.
Feb 25th 2010, 07:02 AM
Van die ander kant gesien, hierdie embrios is alles behalwe natuurlik, dit is nou weer die mens wat met sy kloue alewig alles op sy manier wil doen. Mense wat weer teen die wil van God wil lewe skep wanneer dit hulle pas.
So, nou wil ek weer 'n ander vraag vra.. Is dit reg dat vrouens wat sukkel om swanger te word kunsmatig bevrug word? Dit is waar hierdie hele storie in die eerste plek begin het... Is dit reg van die mens om lewe in hul eie hande te neem? Om lewe te form of weg te neem?
Feb 25th 2010, 07:12 AM
Hoe ek die metodiek van kunsmatige bevrugting verstaan is dat die pa en die ma se selletjies nog steeds bymekaar uitkom, dit gebeur net buitekant die ma se liggaam ? In so geval kan ek nie sien hoe dit verkeerd is nie. Die DNS word nog steeds deur die ouers voorsien, die dokters het niks geskep nie, nie 'n sel nie en definitief ook nie lewe nie.
Feb 25th 2010, 07:34 AM
Maar steeds... sou dit nie veel beter wees om ten volle op God te vertrou in sulke sake in plaas van om jou vertroue op dokters te plaas? Dit is werklik 'n moeilike kwessie, maar alles word alteid grys areas waar mense teveel ingryp. Ons is geneig om te kyk hoe ingewikkeld ons die lewe vir onsself te kan maak. Het ons werklik konkrete antwoorde op sulke vrae?
Al wat ek weet, sonder God in die middelpunt van al jou besluite en daaglikse lewe, sonder om Hom by jou te hê, lei net tot verwarring, baie vraagtekens...
Moet ons nie net God se wil volg nie? Ek het juis toevallig iewers gisteraand in die bybel gelees dat wie enkel is, baie kinders het....